ai4bharat/Pralekha huggingface dataset:
பழங்குடியினர் நலத்துறை அமைச்சகம்
பழங்குடியின மக்களுக்கு கல்வியளிப்பதில் அரசு முனைப்புடன் செயல்பட்டு வருகிறது: திரு அர்ஜுன் முண்டா
ஜார்க்கண்டின் பல்வேறு மாவட்டங்களில் அமைந்துள்ள ஏழு ஏகலவ்யா மாதிரி குடியிருப்புப் பள்ளி மாணவர்களுடன் 22 பிப்ரவரி 2022 அன்று மத்திய பழங்குடியினர் நலன் அமைச்சர் திரு. அர்ஜுன் முண்டா காணொலி முறையில் உரையாடினார்.
கலகலப்பான உரையாடலின் போது, பழங்குடியின மக்களுக்கு கல்வியளிப்பதில் அரசு முனைப்புடன் செயல்பட்டு வருகிறது என்றும், அவர்களை சர்வதேச அளவுக்கு உயர்த்துவதற்கு நாங்கள் பணியாற்றி வருகிறோம் என்றும் அமைச்சர் கூறினார். இதன் ஒரு பகுதியாக, பழங்குடியின குழந்தைகளின் கல்வியில் உள்ள இடைவெளியை நிரப்ப 452 புதிய ஏகலவ்யா மாதிரி குடியிருப்புப் பள்ளிகளுக்கு அரசு அனுமதியளித்துள்ளது.
பழங்குடியின மாணவர்களின் முழுமையான வளர்ச்சிக்குத் தேவையான தரமான கல்வியை இந்தப் பள்ளிகள் வழங்கும் என்று அமைச்சர் கூறினார். 50 பள்ளிகளுக்கு ஜன்ஜாதிய கௌரவ் தினமான நவம்பர் 15, 2021 அன்று பிரதமர் அடிக்கல் நாட்டினார். அவற்றில் 20 ஜார்கண்டில் அமைந்துள்ளதாக அமைச்சர் மேலும் கூறினார்.
இந்தப் பள்ளிகளின் கல்வித் தரத்தை உயர்த்துவதற்கான முயற்சிகள் கடந்த சில ஆண்டுகளாக மேற்கொள்ளப்பட்டு வருகின்றன என்றும் இதன் விளைவாக கல்வி, விளையாட்டு போன்ற பல்வேறு துறைகளில் இப்பள்ளிகளில் இருந்து வெற்றியாளர்கள் பலர் உருவாகி வருவதைக் காண்கிறோம் என்றும் அவர் கூறினார்.
ஒழுக்க விழுமியங்கள் மற்றும் பண்புகளை வளர்ப்பது கல்வியின் முன்னுரிமையாக இருக்க வேண்டும் என்றும் அமைச்சர் கூறினார். பழங்குடியின குழந்தைகளுக்கு முதுநிலை கல்வி உதவித்தொகை, உயர்கல்விக்கான உதவித்தொகை, வெளிநாட்டு கல்விக்கான உதவித்தொகை போன்ற ஏராளமான கல்வி உதவித்தொகைகள் கிடைக்கின்றன. மேலும் பல கல்வி உதவித்தொகைகளை வழங்க முயற்சிப்பதாக அமைச்சர் கூறினார்.
பிரதமர் திரு. நரேந்திர மோடியை உதாரணமாகக் கூறிய அவர், நாட்டின் பிரதமர் எண்ணற்ற பணிகளுக்கிடையே மாணவர்களுடன் தனிப்பட்ட முறையில் தேர்வு குறித்த உரையாடல் நிகழ்ச்சியின் மூலம் உரையாடுவது இதுவே முதல் முறை என்று கூறினார். மாணவர்கள் மன அழுத்தமின்றி இருக்கவும், தன்னம்பிக்கையுடன் தேர்வில் பங்கேற்கவும் தேர்வுக்கு முன் மாணவர்களுக்கு பிரதமர் வழிகாட்டி வருகிறார்.
ஏகலவ்யா மாதிரி குடியிருப்புப் பள்ளி குஜ்ரா  மாணவர்களின் சரஸ்வதி வந்தனா இசையுடன் நிகழ்ச்சி தொடங்கியது. அதன்பிறகு, ஏழு பள்ளிகளின் தலைவர்கள் தங்கள் பள்ளியின் செயல்திறன் மற்றும் சமீபத்திய விருதுகள் குறித்து எடுத்துரைத்தனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800474
பிரதமர் அலுவலகம்
நமது அரசியல் சாசனத்தை நமக்கு வழங்கிய மாமனிதர்களுக்கு நாம் மரியாதை செலுத்துகிறோம்: பிரதமர்
பிரதமர் திரு நரேந்திர மோடி, அரசியலமைப்பை நமக்கு வழங்கிய அந்த மாமனிதர்களுக்கு மரியாதை செலுத்தி, தேசத்திற்கான அவர்களின் தொலைநோக்குப் பார்வையை நிறைவேற்றுவதற்கான உறுதிப்பாட்டை மீண்டும் வலியுறுத்தினார்.
பிரதமர் டுவிட்டரில் கூறியிருப்பதாவது;
"இன்று, அரசியலமைப்பு தினத்தில், நமது அரசியலமைப்பை நமக்கு வழங்கிய அந்த பெரியவர்களுக்கு மாமனிதர்களுக்கு நாம் மரியாதை செலுத்துகிறோம். மேலும் நமது தேசத்திற்கான அவர்களின் தொலைநோக்குப் பார்வையை நிறைவேற்றுவதற்கான நமது உறுதிப்பாட்டை மீண்டும் வலியுறுத்துவோம்."
பிரதமர் அலுவலகம்
106 வயதில் வாக்களித்த ஷியாம் சரண் நேகிக்கு பிரதமர் பாராட்டு
106 வயதான ஷியாம் சரண் நேகி, 34வது முறையாக தனது வாக்கு உரிமையை பயன்படுத்தியதற்காக பிரதமர் திரு நரேந்திர மோடி பாராட்டியுள்ளார்.
பிரதமர் விடுத்துள்ள ட்விட்டர் செய்தியில் கூறியிருப்பதாவது:
"இது பாராட்டுக்குரியது, மேலும் இளைய வாக்காளர்கள் தேர்தலில் பங்கேற்கவும், நமது ஜனநாயகத்தை வலுப்படுத்தவும் இது ஒரு உத்வேகமாக அமையும்"
மனித வள மேம்பாட்டு அமைச்சகம்
ஆன்லைன் மூலம் கலந்துரையாடிக் கற்கும் எம் டெக் படிப்பை சென்னை இந்திய தொழில்நுட்ப நிறுவனத்தில் பணியிலிருந்தபடியே படிக்கலாம்.
சென்னை இந்திய தொழில்நுட்பக்கழகம் ஆன்லைன் மூலம் கலந்துரையாடி கற்கும் எம்டெக் படிப்பை பணியிலிருந்தபடியே மேற்கொள்ளும் வகையில் அளிக்கிறது. சென்னை இந்திய தொழில்நுட்பக்கழகம் அங்கீகாரம் அளித்துள்ள தொழில்துறையைச் சேர்ந்த விண்ணப்பதாரர்கள் இந்தப் படிப்புக்குத் தேவையான அடிப்படை வசதியை பெற்றிருந்தால் இந்தப் படிப்புக்கு விண்ணப்பிக்கலாம். இந்தப் படிப்புக்கான மாணவர் சேர்க்கை எழுத்துத் தேர்வு / நேர்முகத் தேர்வு நடைபெறும். தேர்ந்தெடுக்கப்பட்டவர்கள் இந்தப் படிப்பில் சேர பதிவு செய்து கொண்டு ஆன் லைன் மூலம் முறையாக வகுப்புகளுக்கு வருகை தந்து இருவழித் தகவல் தொடர்பு மூலம் கற்று மதிப்பெண்களைப் பெறலாம். சென்னை இந்திய தொழில்நுட்பக்கழகம் தேர்வுகளை நடத்தி உரிய மேற்பார்வையையும் மதிப்பீட்டையும் தனது ஆசிரியர்கள் மூலம் நடத்தும். உரிய மதிப்பெண்கள் பெற்றவர்களுக்கு பட்டங்கள் வழங்கப்படும். இவ்வாறு பணியிலிருந்தபடியே படித்து பெறும் பட்டங்களுக்கும் இந்த கழகத்தில் முறையான வகுப்புகளில் படித்து பெற்ற பட்டங்களுக்கும் எவ்வித வேறுபாடும் இல்லை. பாடத்திட்டத்தின்படி தேவை ஏற்பட்டால் மாணவர்கள் இந்தக் கழகத்தில் உள்ள சோதனைக் கூடங்களை தங்களது பரிசோதனைகளுக்காக பயன்படுத்திக் கொள்ளலாம். குறிப்பிட்ட தொழிலுக்கு என பாடத்திட்டம் வடிவமைக்கப்பட்டிருந்தால் அந்தத் தொழிலில் ஈடுபட்டுள்ள பணியாளர் ஏற்கனவே அதன் செயல்முறை அம்சங்களில் அனுபவம் வாய்ந்தவர் என்பதால் சோதனைக்கூடப் பணி இந்தப் பாடத்திட்டத்தில் வலியுறுத்தப்படுவதில்லை. எனினும் இந்தப் பாட மாணவர்கள் ஒரு வாரத்திற்கு ஒருமுறையாவது கழகத்திற்கு வந்து இந்தப் பாடத்தின் ஆசிரியர்களுடன் கலந்துரையாட வேண்டும்.
மாநிலங்களவையில் இன்று  கேள்விக்கு எழுத்து மூலம் அளித்த பதிலில் மனித வள மேம்பாட்டுத்துறை இணையமைச்சர் டாக்டர் சத்தியபால் சிங் இந்தத் தகவலை தெரிவித்துள்ளார்.
(Visitor Counter : 129
குறு சிறு மற்றும் நடுத்தர தொழில் துறை அமைச்சகம்
தொடக்க நிறுவனங்களுக்கான குறைந்தபட்ச நிதித்திட்டம்
சிறிய தொடக்க நிறுவனங்கள் மற்றும் புதிய நிறுவனங்களுக்கு கடன் கிடைப்பதற்கு கடன் உத்தரவாத நிதித்திட்டம் குறு, சிறு மற்றம் நடுத்தர தொழில்துறை அமைச்சகத்திடம் ஏற்கனவே உள்ளது. புதிய தொழில்கள் தொடங்க குறு, சிறு மற்றும் நடுத்தர தொழில்துறை அமைச்சகத்திடம் எந்த அனுமதியும் பெறத் தேவையில்லை. இந்த அமைச்சகத்தின் திட்டங்களை செயல்படுத்தவும், சிறு தொழில்களுக்குத் தேவையான உதவிகள் அளிக்கவும், மாநிலங்கள் மற்றும் யூனியன் பிரதேசங்களில் தனது கள அலுவலகங்களை குறு, சிறு மற்றம் நடுத்தர தொழில்துறை அமைச்சகம் வைத்துள்ளது.
மக்களவையில் குறு, சிறு மற்றும் நடுத்தரத் தொழில்துறை அமைச்சர் திரு நாராயண் ரானே எழுத்துபூர்வமாக அளித்த பதிலில் இத்தகவலைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782131
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலைகளைப் பழுதுபார்த்தல் மற்றும் மறுகட்டுமானம் செய்தல்
நெடுஞ்சாலைகளில் மேம்பாடு மற்றும் பராமரிப்ப நடவடிக்கைகளை மத்திய சாலைப் போக்குவரத்து மற்றும் நெடுஞ்சாலை அமைச்சகம் மேற்கொண்டு வருகிறது. அதன்படி, சாலைகளை பழுதுநீக்கி,மறு கட்டுமானம் செய்வதுடன், பழமையான பழுதடைந்த பாலங்களை, ஆண்டு அடிப்படையில், மேற்கொள்ள அமைச்சகம் தீர்மானித்துள்ளது.
இந்தப் பணிகளை மேற்கொண்டு நிறைவு செய்ய ஒப்பந்ததாரர்களை உருவாக்கும் நடவடிக்கைகள் பல்வேறு நிலைகளில், மேற்கொள்ளப்படுகின்றன. ஒப்பந்ததார்களுக்கான தகுதிகள் அடிப்படையில், அவர்கள் தேர்வு செய்யப்படுவார்கள். தேசிய நெடுஞ்சாலைகளில் பாலங்கள், சுரங்கங்களை அமைக்கும் பணிகள் விரைவில் மேற்கொள்ளப்படும் எனத் தெரிகிறது.
சில பழைய பாலங்களைத்தவிர பெரும்பாலும் பாலங்கள் எப்போது கட்டப்பட்டன அவை எப்போது திறக்கப்பட்டன என்ற தகவல்கள் ஏற்கனவே பெறப்பட்டுள்ளன. பாலங்களை ஆய்வு செய்து அவற்றின் உறுதித் தன்மை பரிசோதிக்கப்பட்டு வருகிறது. பாலங்களின் நிலவரத்தை அறிந்து அவற்றை சீரமைக்க நடவடிக்கை எடுக்கப்பட்டு வருகின்றன.
மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி, மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1885355
பிரதமர் அலுவலகம்
அருணாச்சலப் பிரதேசத்தின் பல்வேறு மாவட்டங்களில் இலவச நூலகம் அமைத்துள்ள நுராங் கல்வி நிறுவனத்திற்கு பிரதமர் பாராட்டு
அருணாச்சலப் பிரதேசத்தின் பல்வேறு மாவட்டங்களில் இலவச நூலகம் அமைத்துள்ள நுராங் கல்வி நிறுவனத்திற்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய அமைச்சர் திரு கிரண் ரிஜிஜூ-வின் ட்விட்டர் பதிவுக்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது :
“ பாராட்டுதலுக்குரிய முயற்சி”
|
மனித வள மேம்பாட்டு அமைச்சகம்
|
பல்கலைக் கழகங்கள் மற்றும் கல்லூரிகளுக்கு நிதியுதவி வழங்கும் பணியை, தகவல் தொழில்நுட்பம் அடிப்படையில் வெளிப்படையான தகுதி அடிப்படையில் அணுகும் சுதந்திரமான அமைப்பு மேற்கொள்ளும்: திரு. பிரகாஷ் ஜவடேகர்
பல்கலைக் கழக மானியக்குழு 1956 ஆம் ஆண்டு உருவாக்கப்பட்ட நிலையில், தற்போது ஏற்பட்டுள்ள அதிரடியான மாற்றங்கள் காரணமாக உயர்கல்வித் துறையில் சீர்திருத்தங்களை மேற்கொள்வது மிகவும் அவசியமானது என்று மத்திய மனிதவள மேம்பாட்டுத் துறை அமைச்சர் திரு. பிரகாஷ் ஜவடேகர் தெரிவித்துள்ளார். பல்கலைக் கழக மானியக்குழு உருவாக்கப்பட்ட போது, 20 பல்கலைக் கழகங்களும், 500 கல்லூரிகளும் இருந்த நிலையில், தற்போது 900 பல்கலைக் கழகங்களும், 40,000 கல்லூரிகளும் செயல்படுவதுடன், அப்போது 2 லட்சமாக இருந்த மாணவர்களின் எண்ணிக்கை தற்போது 3.75 கோடியாக அதிகரித்துள்ளது என்றும் திரு. பிரகாஷ் ஜவடேகர் தெரிவித்துள்ளார்.
உத்தேச இந்திய உயர்கல்வி ஆணையம், பாடத்திட்டங்கள் பயிற்றுவிப்பதை மேம்படுத்துதல், கல்வி தரத்தை நிலைநாட்டுதல் மற்றும் உயர்கல்வி நிறுவனங்களுக்கு தன்னாட்சி அதிகாரம் வழங்கும் பணிகளில் கவனம் செலுத்தும் என்றும் அமைச்சர் குறிப்பிட்டார். பல்கலைக் கழகங்கள் மற்றும் கல்லூரிகளுக்கு நிதியுதவி வழங்கும் பணியை தகவல் தொழில்நுட்பம் அடிப்படையில் வெளிப்படையான தகுதி அடிப்படையில் அணுகும் சுதந்திரமான அமைப்பு மேற்கொள்ளும் என்றும் அவர் கூறினார்.
இந்திய உயர்கல்வி ஆணைய மசோதா-2018-ஐ இறுதி செய்யும் பணிகள், மனித வள மேம்பாட்டுத் துறையால் மேற்கொள்ளப்பட்டு வருவதாகவும், நாடாளுமன்ற உறுப்பினர்கள், மாநில அரசுகள், கல்வியாளர்கள், ஆசிரியர் சங்கங்கள், வர்த்தக சபைகள், மாணவர்கள் உள்ளிட்டோர் தெரிவித்த கருத்துக்கள் மற்றும் பரிந்துரையின் அடிப்படையில் இந்த மசோதா உருவாக்கப்படும் என்று குறிப்பிட்ட திரு. ஜவடேகர், இறுதி வரைவு மசோதா அனைத்துத் தரப்பினரின் பிரச்சினைகளுக்கும் தீர்வு காண்பதாக இருக்கும் என்றும் தெரிவித்தார்.
மக்களவையில் கேள்வி ஒன்றுக்கு பதிலளித்தபோது இதனைத் தெரிவித்த திரு. பிரகாஷ் ஜவடேகர், புதிய அமைப்பு சர்வாதிகார போக்கில் செயல்படாது என்றும், தரமான கல்வி மற்றும் கல்வித் தரத்தை நிலைநாட்டுவதில்தான் கவனம் செலுத்தும் என்றும் விளக்கம் அளித்தார்.
பிரதமர் அலுவலகம்
மத்தியப் பிரதேச தீ விபத்தில் உயிரிழந்தோருக்கு பிரதமர் இரங்கல்
மத்தியப் பிரதேச மாநிலத்தில் ஏற்பட்ட தீ விபத்தில் உயிரிழந்தோர்க்கு பிரதமர் திரு.நரேந்திர மோடி, ஆழ்ந்த இரங்கல் தெரிவித்துள்ளார். காயமடைந்தவர்கள் விரைவில் குணமடைய பிரார்த்திப்பதாகவும் அவர் கூறியுள்ளார்.
பிரதமர் அலுவலகம் வெளியிட்டுள்ள டுவிட்டர் பதிவில் :
"மத்தியப் பிரதேச மாநிலம் இந்தூரில் ஏற்பட்ட தீ விபத்து, மிகுந்த வருத்தமளிக்கிறது. துயரமான இந்த சம்பவத்தில் உயிரிழந்தோரின் குடும்பங்களுக்கு எனது ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடையவும் பிரார்த்திக்கிறேன் " என்று தெரிவிக்கப்பட்டுள்ளது.
பிரதமர் அலுவலகம்
பண்டிட் மதன் மோகன் மாளவியாவின் பிறந்த நாளில் பிரதமர் புகழாரம் சூட்டியுள்ளார்
பண்டிட் மதன் மோகன் மாளவியாவின் பிறந்த நாளில் பிரதமர் திரு நரேந்திர மோடி அவருக்குப் புகழாரம் சூட்டியுள்ளார்.
ட்விட்டர் செய்தியில் பிரதமர் கூறியிருப்பதாவது:
“மகத்தான விடுதலைப் போராட்ட வீரரும், கல்வியாளரும் சமூக சீர்திருத்தவாதியுமான மகாமன பண்டிட் மதன் மோகன் மாளவியா அவர்களின் பிறந்தநாளில் அவருக்கு அஞ்சலிகள்".
தகவல் மற்றும் ஒலிபரப்பு அமைச்சகம்
ஐரோப்பாவில் அகில இந்திய வானொலியின் ராகம் சேனல் பிரபலம்
நியூஸ் ஆன் ஏர் செயலியில், அகில இந்திய வானொலியின் உலகளாவிய ஒலிபரப்பில், ஏஐஆர் தமிழ், ஏஐஆர் நியூஸ் மற்றும் ஏஐஆர் நியூஸ் 24x7 ஆகியவை முதல் 10 இடத்துக்குள் வந்துள்ளன. ஏஐஆர் சென்னை ரெயின்போ 8வது இடத்துக்கு சென்றுள்ளது.
அகில இந்திய வானொலியின் நேரடி ஒலிபரப்புகள் பிரபலமாக உள்ள நாடுகளின் தரவரிசை பட்டியலில் அமெரிக்கா, ஆஸ்திரேலியா, இங்கிலாந்து, ஃபிஜி மற்றும் கனடா ஆகியவை தொடர்ந்து 12 வாரங்களாக முதல் 5 இடத்தில் உள்ளன.
அகில இந்திய வானொலியின் இசை சேனலான ஏஐஆர் ராகம் ஜெர்மனி, பின்லாந்து மற்றும் நெதர்லாந்து ஆகிய ஐரோப்பிய நாடுகளில் பிரபலமாக உள்ளது.
இந்தியா மட்டுமல்லாது உலகம் முழுவதும் 85-க்கும் மேற்பட்ட நாடுகளில், சுமார் 8000 நகரங்களில் வசிக்கும் மக்கள் நியூஸ் ஆன் ஏர் செயலியின் வாயிலாக அகில இந்திய வானொலி நிகழ்ச்சிகளைக் கேட்டு வருகின்றனர்.
நியூஸ் ஆன் ஏர் செயலியின் ரேடியோ ஒலிபரப்பில் பிரபலமாக உள்ள நகரங்களின், நிகழ்ச்சிகள், சேனல்களின் தரவரிசை பட்டியலை கீழ்கண்ட இணைப்பில் பார்க்கவும்.
செப்டம்பர் 16ம் தேதி முதல் 29 தேதி வரை பெறப்பட்ட தரவுகள் அடிப்படையில், இந்த தரவரிசைப் பட்டியல் தயாரிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759915
பிரதமர் அலுவலகம்
கொவிட்-19 மற்றும் உக்ரைன் நெருக்கடியின் போது பாப்ஸ் நிவாரணப் பணிகளுக்கு பிரதமர் பாராட்டு
பாப்ஸ் சாதுக்களான ஐஷ்வர்சரண் ஸ்வாமி மற்றும் பிரஹ்மவிஹாரி ஸ்வாமி ஆகிய மூத்த பாப்ஸ் சாதுக்களை சந்தித்த பிரதமர் திரு நரேந்திர மோடி, கொவிட்-19 மற்றும் உக்ரைன் நெருக்கடியின் போது பாப்ஸ் நிவாரணப் பணிகளுக்கு பாராட்டு தெரிவித்தார். தவத்திரு பிரமுக் ஸ்வாமி மகராஜ் அவர்களின் பிறந்தநாள் நூற்றாண்டு கொண்டாட்டங்கள் குறித்தும் பிரதமர் அவர்களிடம் பேசினார்.
“மூத்த பாப்ஸ் சாதுக்களான ஐஷ்வர்சரண் ஸ்வாமி மற்றும் பிரஹ்மவிஹாரி ஸ்வாமியை சந்தித்தேன். கொவிட்-19 மற்றும் உக்ரைன் நெருக்கடியின் போது பாப்ஸ் நிவாரணப் பணிகளுக்கு பாராட்டு தெரிவித்தேன். தவத்திரு பிரமுக் ஸ்வாமி மகராஜ் அவர்களின் பிறந்தநாள் நூற்றாண்டு கொண்டாட்டங்கள் குறித்து ஆலோசித்ததோடு, சமுதாயத்திற்கு அவர் ஆற்றிய சிறந்த பங்களிப்பை நினைவு கூர்ந்தேன்,” என்று பிரதமர் டிவிட்டரில் பதிவிட்டுள்ளார்.
பாதுகாப்பு அமைச்சகம்
குடியரசு தினத்தை முன்னிட்டு மெட்ராஸ் ரெஜிமென்ட் பிரிவு உள்ளிட்டவற்றை சேர்ந்த ராணுவ வீரர்களுக்கு வீரதீரம் மற்றும் சிறப்புமிக்க சேவைக்கான விருதுகள்
2022-ம் ஆண்டு குடியரசு தினத்தை முன்னிட்டு வீரதீரம் மற்றும் சிறப்பான சேவைக்கான விருதுகளுக்கு தேர்ந்தெடுக்கப்பட்டுள்ள ராணுவ வீரர்களின் பட்டியல் வெளியிடப்பட்டுள்ளது.
மெட்ராஸ் ரெஜிமென்ட் உள்ளிட்ட இந்திய ராணுவத்தின் பல்வேறு பிரிவுகளைச் சேர்ந்த வீரர்கள் இந்தப் பட்டியலில் இடம்பெற்றுள்ளனர்.
முழுப் பட்டியல் மற்றும் மேலும் விவரங்களுக்கு இந்த இணைப்பைக் காணவும்: https://pib.gov.in/PressReleasePage.aspx?PRID=1792530
----
(Visitor Counter : 162
விவசாயத்துறை அமைச்சகம்
வேளாண் மற்றும் அதைச் சார்ந்த தொழில்துறைகளில் இந்தியா மற்றும் உஸ்பெகிஸ்தான் இடையே கூட்டு ஒத்துழைப்புக்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் தில்லியில் இன்று நடைபெற்ற மத்திய அமைச்சரவைக் கூட்டத்தில் வேளாண் மற்றும் அதனைச் சார்ந்த துறைகளில் இந்தியா மற்றும் உஸ்பெகிஸ்தான் இடையே கூட்டு ஒத்துழைப்புக்கான ஒப்பந்தத்தில் கையெழுத்திடுவதற்கு ஒப்புதல் அளித்தது.
இந்தியா மற்றும் உஸ்பெகிஸ்தான் இடையே கூட்டு ஒத்துழைப்புக்கான ஒப்பந்தம் குறித்த முக்கிய அம்சங்கள் வருமாறு:
i. சட்டங்கள், தரநிர்ணயம், உற்பத்தி மாதிரிகள், பரஸ்பர விருப்பங்கள்.
ii. உஸ்பெகிஸ்தானில் இருநாடுகள் கூட்டாக வேளாண் முனையங்களை ஏற்படுத்துவது.
iii. பயிர் உற்பத்தி மற்றும் பன்முகத்தன்மை குறித்த அனுபவங்களை பரிமாறிக் கொள்வது.
iv. நவீன தொழில்நுட்ப ரீதியிலான விதை உற்பத்தி தொடர்பான அனுபவங்களை பகிர்ந்து கொள்வது;
v. வேளாண் மற்றும் அதைச் சார்ந்த துறைகளிலும் நீர்ப்பாசனத்திலும் தண்ணீரின் ஆற்றலை தொழில்நுட்பத்தின் மூலம் உயர்த்தி பயன்படுத்துவது
vi. மரபு, உயிரி தொழில்நுட்பம், பயிர் பாதுகாப்பு, மண்வளம் சேமிப்பு, எந்திரமயம், நீர்வளம் உள்ளிட்டவற்றில் கூட்டாக அறிவியல் ஆய்வை மேற்கொள்வது.
vii. தனிமைப்படுத்தப்பட்ட செடிகள் பற்றிய துறையில், வளர்ச்சி மற்றும் விரிவாக்கத்திற்கான ஒத்துழைப்பு.
viii. கால்நடைப் பாதுகாப்பு, கால்நடைக்கான சுகாதார வசதி, கோழிப்பண்ணை உள்ளிட்ட துறைகளில் அனுபவத்தை பகிர்ந்து கொள்வது.
ix. விவசாயம் மற்றும் உணவுத் தொழில் ஆகியவற்றுக்கான ஆராய்ச்சி நிலையங்களுக்கு இடையே அறிவியல் மற்றும் நடைமுறைக்கான செயல்பாடுகள் பற்றிய தகவல்களை பகிர்ந்து கொள்வது .
x. விவசாயம் மற்றும் உணவு வர்த்தகத்தில் ஒத்துழைப்பு.
xi. உணவுப்பதப்படுத்தும் தொழில்களை கூட்டாக தொடங்குவது பற்றி ஆய்வு.
xii. இருநாடுகளுக்கும் இடையே பரஸ்பரம் ஒப்புக்கொண்டுள்ள துறைகள் குறித்து ஒத்துழைப்பு.
இருநாடுகளின் பிரதிநிதிகள் இடம் பெறும் வகையில் கூட்டுப்பணிக்குழு ஒன்றை அமைக்க இந்த ஒப்பந்தம் வகை செய்கிறது. ஒத்துழைப்புக்கான திட்டங்களை வகுப்பது, பிரச்சினைகளுக்கு தீர்வு காண்பது, நிறைவேற்றப்பட்ட பணிகளை கண்காணிப்பது, ஆகியவற்றை கூட்டுப்பணிக்குழு மேற்கொள்ளும். கூட்டுப்பணிக்குழுவின் கூட்டங்கள் இரண்டு ஆண்டுகளுக்கு ஒரு முறை இந்தியாவிலும், உஸ்பெகிஸ்தானிலும் மாறி மாறி நடைபெறும். ஒப்பந்தம் கையெழுத்தான தேதியிலிருந்து ஐந்தாண்டுகளுக்கு இந்த ஒப்பந்தம் அமலில் இருக்கும். அதன் பிறகு தானகவே மேலும் ஐந்தாண்டுகளுக்கு நீட்டிக்கப்படும். இந்தியா அல்லது உஸ்பெகிஸ்தானிடமிருந்து அறிவிப்பு வந்த நாளிலிருந்து ஆறு மாதத்திற்கு பிறகு இந்த ஒப்பந்தம் காலவதியாகிவிடும்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.4.5 கோடி மதிப்பிலான 9 கிலோ தங்கம் பறிமுதல் : 8 பேர் கைது
துபாயிலிருந்து சென்னை வந்த 8 பயணிகளிடம் இருந்து 9 கிலோ கடத்தல் தங்கம் பறிமுதல் செய்யப்பட்டது. இவற்றின் மதிப்பு ரூ.4.5 கோடி. அவர்கள் அனைவரையும், சுங்கத்துறையினர் கைது செய்தனர்.
துபாயிலிருந்து சென்னை வரும் பயணிகள் ஒரு குழுவாக தங்கம் கடத்தி வருவதாக, சுங்கத்துறை அதிகாரிகளுக்கு தகவல் கிடைத்தது. இதையடுத்து எமிரேட்ஸ் விமானத்தில் சென்னை வந்த பயணிகளிடம் சோதனை நடத்தப்பட்டது.
அவர்களில் 8 பேர் அவசரமாக விமான நிலையத்தை விட்டு வெளியேற முயன்றனர். பதற்றத்துடன் காணப்பட்ட அவர்களிடம் விசாரணை நடத்தியதில், முன்னுக்குபின் முரணான பதில் அளித்தனர்.
அவர்களிடம் நடத்தப்பட்ட தனிப்பட்ட சோதனையில், ஜீன்ஸ் பேன்ட் மற்றும் உள்ளாடைகளில் மறைத்து வைக்கப்பட்டிருந்த தங்கப்பசை பொட்டலங்கள் பறிமுதல் செய்யப்பட்டன.
இவற்றிலிருந்து 9 கிலோ சுத்த தங்கம் பிரித்தெடுக்கப்பட்டது. இவற்றின் மதிப்பு ரூ. 4.5 கோடி. இவர்கள் எட்டு பேரும் கைது செய்யப்பட்டு, மேல் விசாரணை நடைப்பெறுவதாக சென்னை சர்வதேச விமான நிலைய சுங்க ஆணையர் தெரிவித்துள்ளார்.
உள்துறை அமைச்சகம்
பிரபல பின்னணி பாடகர் பாரத ரத்னா லதா மங்கேஷ்கரின் மறைவுக்கு மத்திய உள்துறை அமைச்சர் திரு அமித் ஷா இரங்கல்
பிரபல பின்னணி பாடகரும், பாரத ரத்னா விருது பெற்றவருமான லதா மங்கேஷ்கரின் மறைவுக்கு மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா இரங்கல் தெரிவித்துள்ளார்.
அவர் வெளியிட்டுள்ள தொடர் டுவிட்டர் பதிவுகளில், இசை மற்றும் இனிமையின் அடையாளமாக திகழ்ந்த லதா தீதி, தமது வசீகரமான குரலால், இந்தியாவில் மட்டுமல்லாமல் உலகம் முழுவதும் ஒவ்வொரு தலைமுறையினருக்கும் மகிழ்ச்சியைக் கொண்டுவந்ததாக குறிப்பிட்டுள்ளார். இசை உலகிற்கு அவர் அளித்துள்ள பங்களிப்பை வார்த்தைகளால் விவரிக்க இயலாது என்று கூறியுள்ள அவர், லதா தீதியின் மறைவு தமக்கு தனிப்பட்ட முறையில் பேரிழப்பு என்று தெரிவித்துள்ளார்.
லதா தீதியின் அன்பையும் ஆசிர்வாதத்தையும் பெற்றிருந்தது தமது பாக்கியம் என்று குறிப்பிட்டுள்ள அமித் ஷா, இணையற்ற தேசபக்தி, இனிமையான பேச்சு ஆகியவற்றுடன் அவர் என்றும் நம்மிடையே இருப்பார் என்று அவர் தெரிவித்துள்ளார். அவரது குடும்பத்தினர் மற்றும் எண்ணற்ற ரசிகர்களுக்கு ஆழ்ந்த இரங்கலை அமித் ஷா தெரிவித்துள்ளார்.
ரெயில்வே அமைச்சகம்
வடகிழக்குப் பகுதியில் ரயில் வழித்தடம் மின்மயமாக்கல் ஊக்குவிப்பு
2023-24ஆம் ஆண்டுக்குள் அகலப்பாதை வழித்தடம் முழுவதையும் மின்மயமாக்க இந்திய ரயில்வே திட்டமிட்டுள்ளது. இதன் மூலம் எரிபொருள் செலவு மிச்சப்படும்.
இதன் தொடர்ச்சியாக வடகிழக்கு ரயில்வே, கதிகார் முதல் குவஹாத்தி வரை 649 கிலோமீட்டர் தூர வழித்தடத்தில் மின்மயமாக்கும் பணியை நிறைவு செய்துள்ளது. இதன் மூலம் முக்கிய நகரங்கள் குவஹாத்தியுடன் இணைக்கப்படும். இறுதிக்கட்டப் பணியாக 107 கிலோமீட்டர் தூரத்திற்கான மின்மயமாக்கல் பணி கடந்த 7ம் தேதி முதல் 9ம் தேதி வரை ஆய்வு செய்யப்பட்டது. இந்த வழித்தடத்தில் பயணிகள் ரயில் மற்றும் அதிவேக சரக்கு ரயில்கள் இயக்க முடியும். இதன் மூலம் குவஹாத்தி மற்றும் கதிகார் இடையிலான பயண நேரம் இரண்டு மணி நேரம் குறையும். ரயில்களையும் அதிவேகத்தில் இயக்க முடியும்
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762874
------
(Visitor Counter : 152
நித்தி ஆயோக்
இந்தியாவை மாற்றும் பெண்களுக்கான விருதுகள் : விண்ணப்பங்களை வரவேற்கிறது நிதி ஆயோக்கின் பெண்கள் தொழில் முனைவு தளம்
சுதந்திர இந்தியாவின் 75வது ஆண்டை கொண்டாட, 75 பெண் சாதனையாளர்களுக்கு நிதி ஆயோக்கின் பெண்கள் தொழில் முனைவு தளம் விருது வழங்கி பாராட்டு தெரிவிக்கவுள்ளது. இந்த தளம் ஏற்படுத்தப்பட்டு 5 ஆண்டுகள் ஆகிறது. தனித்துவமான வர்த்தக தீர்வுகள் மூலம் சவால்களை சமாளித்து தற்சார்பு தொழில்களை உருவாக்கி சாதனை படைத்த பெண் தொழில்முனைவோர்களின் பங்களிப்புகளை, இந்தியாவை மாற்றும் பெண்களுக்கான விருதுகள்  கொண்டாடுகிறது.
நாடு முழுவதும், மாற்றத்தை ஏற்படுத்தும், விதிவிலக்கான பெண்களின் கதைகளை கொண்டாடவும், அங்கீகரிக்கவும், நிதி ஆயோக் மேற்கொண்ட முயற்சிதான் டபிள்யூடிஐ விருதுகள்.
இந்த ஆண்டு, டபிள்யூடிஐ விருதுகள் ஐ.நா, சிஸ்கோ சிஎஸ்ஆர், எப்ஐசிசிஐ மற்றும் கிரான்ட் த்ரான்டன் பாரத் ஆகியவற்றுடன் இணைந்து வழங்கப்படுகிறது.
இதற்கான விண்ணப்பம் https://wep.gov.in/, தளத்தில் உள்ளது. விண்ணப்பங்கள் 2021 டிசம்பர் 31ம் தேதி வரை ஏற்றுக் கொள்ளப்படும்.
விண்ணப்பத்தை சமர்ப்பிப்பதற்கான வழிகாட்டுதல்கள் https://wep.gov.in/wep-faqs என்ற தளத்தில் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760280
பிரதமர் அலுவலகம்
பி.எம்.என்.சி.ஹெச் குழுவினர் பிரதமரைச் சந்தித்து 2018- பங்கேற்போர் அமைப்பின் சின்னத்தை வழங்கினார்கள்
தாய்மார்கள், பச்சிளங்குழந்தைகள் ஆரோக்கியம் ஆகியவற்றுக்கான கூட்டமைப்பு  பிரதமர் திரு நரேந்திர மோடியை இன்று சந்தித்து எதிர்வரும் 2018 பங்கேற்போர் அமைப்பின் நிகழ்ச்சிக்கு அழைப்பு விடுத்தனர். இந்த நிகழ்ச்சி புதுதில்லியில் 2018 டிசம்பர் 12, 13 தேதிகளில் நடைபெறுகிறது. பிரதமரைச் சந்தித்த குழுவில் பங்கேற்போர் அமைப்பின் 3 முக்கியத் தலைவர்களான மத்திய சுகாதாரம் மற்றும் குடும்பநலத்துறை அமைச்சர் திரு ஜே.பி நட்டா, சிலி நாட்டு முன்னாள் அதிபரும் பி.எம்.என்.சி.ஹெச் வாரியத்தின் தலைவராகப் பொறுப்பேற்க உள்ளவருமான டாக்டர் மிஷல் பேச்சிலட், பிரபல நடிகரும் யுனிசெப் நல்லெண்ணத் தூதுவருமான திருமதி பிரியங்கா சோப்ரா, பி.எம்.என்.சி.ஹெச் சுகாதாரம் மற்றும் குடும்பநலத்துறை இணையமைச்சர் திரு ஏ கே சவுபே, சுகாதாரம் மற்றும் குடும்பநலத்துறைச் செயலாளர் திருமதி பிரீதி சூடன் ஆகியோர் இடம் பெற்றிருந்தனர். இந்தப் பங்கேற்போர் அமைப்பின் கூட்டத்தின் பல வெளிநாடுகளின் தலைவர்கள், சுகாதார அமைச்சர்கள் மற்றும் 1200 பிரதிநிதிகள் பங்கேற்பார்கள் என்று தெரிகிறது. பி.எம்.என்.சி.ஹெச் என்பது 92 நாடுகள் மற்றும் 1000 – க்கும் மேற்பட்ட அமைப்புகளின் உலகளவிலான கூட்டமைப்பு ஆகும். பி.எம்.என்.சி.ஹெச் – இன் புரவலராக இருப்பதற்குப் பிரதமர் ஒப்புக்கொண்டு இந்த அமைப்பின் சின்னத்தைப் பெற்றுக் கொண்டார்.
(தலைவராகப் பொறுப்பேற்க உள்ள டாக்டர் மிஷல் பேச்சிலட் பி.எம்.என்.சி.ஹெச் கூட்டமைப்பின் கடமைகள் குறித்து விளக்கினார். பெண்கள், குழந்தைகள், இளைஞர்கள் ஆகியோருக்கு அதிகாரமளிப்பதில் உள்ள சவால்களைச் சமாளித்து இந்த அமைப்பை முன்னெடுத்துச்செல்வதற்கான வழிவகைகள் குறித்துப் பிரதமரிடம் கேட்டறிந்தார். குஜராத்தில் மருத்துவமனைகளில் மகப்பேறு நடைபெறுவதற்குத் தனியார்துறையினருடன் சேர்ந்து மேற்கொண்ட திட்டங்களின் அனுபவங்களைப் பிரதமர் பகிர்ந்துகொண்டார். பச்சிளங்குழந்தைகளின் ஊட்டச்சத்துத் தேவைகளைச் சந்திப்பதற்காக கிராமங்களில் ஏழைகளுக்கும் கருவுற்ற பெண்களுக்கும் சமுதாய உணவளிப்புத் திட்டம் செயல்படுத்தப்பட்டது குறித்த அனுபவத்தையும் பிரதமர் பகிர்ந்து கொண்டார். திறம்பட்ட தகவல் தொடர்பு அணுகுமுறையின் அவசியத்தை அவர் வெளியேற்றினார். “பங்களிப்பு என்றால் அது கூட்டாண்மைதான்” என்று வலியுறுத்திய பிரதமர் உலகெங்கும் உள்ள மக்கள், குறிப்பாக இளைஞர்களை ஊட்டச்சத்து, திருமணவயது, மகப்பேறுக்கு முந்தைய மற்றும் பிந்தைய பராமரிப்பு, ஆகியவற்றில் ஈடுபடுத்தவேண்டியது அவசியம் என்று பிரதமர் ஆலோசனை தெரிவித்தார். பெண்கள், குழுந்தைகள், வளர்இளம் பருவத்தினர் ஆகியோருக்கான திட்டங்களை அமல்படுத்தவும் அது குறித்த தகவல் தொடர்புக்கும் சிறந்த ஆலோசனையைப் பிரதமர் வரவேற்றார். இந்தக் கருத்துக்கள் தொடர்பாக இணையம் மூலம் வினாடிவினாப் போட்டி நடத்தி அதில் வென்றவர்களுக்குப் பரிசுகளை 2018 டிசம்பர் பங்கேற்போர் அமைப்புக் கூட்டத்தில் வழங்க வேண்டும் என்றும் பிரதமர் ஆலோசனை கூறினார்.
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்புகள் உருவாக்கும் திட்டத்தின் பணிகள் 2020-இல் 40 சதவீதம் அதிகரிப்பு
1.03 லட்சம் திட்ட விண்ணப்பங்களுக்கு ஒப்புதல் அளித்து அவற்றைக் கடன் வழங்கும் வங்கிகளுக்கு காதி மற்றும் கிராமத் தொழில்கள் ஆணையம் அனுப்பியுள்ளது. கடந்த வருடத்தின் இதே காலத்தின் எண்ணிக்கையான 71,556 திட்டங்களோடு ஒப்பிடும் போது இது 44 சதவீதம் அதிகமாகும்.
மத்திய அரசின் முன்னணி வேலைவாய்ப்புகள் உருவாக்கும் திட்டமான பிரதமரின் வேலைவாய்ப்புகள் உருவாக்கும் திட்டத்தைச் செயல்படுத்தும் மைய முகமை காதி மற்றும் கிராமத் தொழில்கள் ஆணையம் ஆகும். பிரதமரின் வேலைவாய்ப்புகள் உருவாக்கும் திட்ட முன்மொழிதல்களுக்கு ஒப்புதல் அளிக்கும் பணியில் இருந்து மாவட்ட அளவிலான பணிக்குழுவை விடுவித்து இந்த வருடம் ஏப்ரல் 28-ஆம் தேதியன்று அமைச்சகம் விதிமுறைகளை மாற்றியமைத்தது. மாவட்ட ஆட்சியர்கள் தலைமையிலான மாவட்ட அளவிலான பணிக்குழுவின் பங்கு நேரத்தை விழுங்கியது. இந்த முக்கிய திட்டத்துக்கு அதிக அளவிலான முன்னுரிமை தேவைப்பட்டதால், பிரதமரின் வேலைவாய்ப்புகள் உருவாக்கும் திட்டம் மற்றும் காதி மற்றும் கிராமத் தொழில்கள் ஆணையம் ஆகியவற்றின் கீழ் உள்ள திட்டங்களின் துரிதச் செயல்படுத்துதலுக்கு பணிக்குழுவின் பங்களிப்பை நீக்க வேண்டியதிருந்தது. மாற்றியமைக்கப்பட்ட வழிகாட்டுதல்களின் படி, பிரதமரின் வேலைவாய்ப்புகள் உருவாக்கும் திட்டத்தைச் செயல்படுத்தும் மைய முகமையான காதி மற்றும் கிராமத் தொழில்கள் ஆணையத்துக்கு திறனுள்ள தொழில்முனைவோரின் விண்ணப்பங்ளுக்கு ஒப்புதல் அளித்து, கடன் அளிக்கும் முடிவுகளுக்காக அவற்றை வங்கிகளுக்கு அளிக்கும் பணி வழங்கப்பட்டது.
2020-இல் ஏப்ரல் முதல் ஆகஸ்ட் வரையிலான காலகட்டத்தில், 11,191 திட்டங்களுக்கு வங்கிகளால் ஒப்புதல் அளிக்கப்பட்டு, ரூ 345.43 கோடி நிதி விண்ணப்பதாரர்களுக்கு வழங்கப்பட்டது. கடந்த வருடம், அதாவது 2019-இன் முதல் ஐந்து மாதங்களில், 9161 திட்டங்களுக்கு ஒப்புதல் அளிக்கப்பட்டு ரூ 276.09 கோடி வழங்கப்பட்டிருந்தது. கடந்த வருடத்துடன் ஒப்பிடும் போது, வங்கிகளால் ஒப்புதல் அளிக்கப்பட்டத் திட்டங்களின் எண்ணிக்கை 22 சதவீதம் அதிகரித்த நிலையில், காதி மற்றும் கிராமத் தொழில்கள் ஆணையத்தால் வழங்கப்பட்ட நிதியின் அளவு 24 சதவீதம் அதிகரித்துள்ளது.
கடந்த ஐந்து மாதங்களின் பெரும்பாலான சமயத்தில் ஒட்டுமொத்த நாடும் பொதுமுடக்கத்தின் கீழ் இருந்ததால், பிரதமரின் வேலைவாய்ப்புகள் உருவாக்கும் திட்டத்தின் பணிகளின் துரித செயல்படுத்துதல் அதிக முக்கியத்துவம் பெறுகிறது. உள்ளூர் உற்பத்தியை ஊக்கப்படுத்துவதன் மூலம் சுய வேலைவாய்ப்புகளை உருவாக்கி நிலையான வாழ்வாதாரத்தை மக்களுக்கு வழங்கும் அரசின் உறுதியையும் அதிக எண்ணிக்கையிலான திட்டங்கள் குறிக்கிறது.
(Visitor Counter : 145